Тема: Сер тотмас – дус тапмас.

Максат: сәнгатьле уку күнекмәләре булдыру; фикерләү сәләтен үстерү; әдәплелек сыйфатлары тәрбияләү; матурлыкны күрә белергә өйрәтү;

Материал: дәреслек, А. Алиш әкиятләре, рәсемнәр.

Дәрес барышы:

* Үткән дәрестә без кем иҗаты белән таныштык?

**- 1 слайд**

1. - Искә төшереп китик әле, кем ул А. Алиш?

- (бер укучы сөйли)

**2. - Ә хәзер без “Сертотмас үрдәк” әкияте турында сөйләшербез**. Монда нинди вакыйга сурәтләнгән? **2 слайд**

- Ни өчен йорт хайваннары Хуҗаны эзләргә нәкъ менә Үрдәкне җибәргәннәр?

- Сертотмас нинди хайваннар белән очраша?

- (Керпе, Куян, Аю, Бүре, Төлке)

- Әкияттә иң акыллы сүзләрне кем әйтә? Бу сүзләр Үрдәккә генә кагыламы?

- Хайваннарның кайсы Үрдәкне тиз алдауга ирешә? Ни өчен?

**3.**- **Хәзер тактада язылган сыйфатларга игътибар итәбез,** әлеге сыйфатлар кайсы хайваннарга хас? **3 слайд**

телдән **җавап бирәләр һәм дәфтәргә язып куялар. *Керпе, Бүре, Төлке***

- Укучылар, әле тагын икейөзлелек дигән сыйфат бар, бу нәрсәне аңлата?

Әсәрдә кайсы хайваннар икейөзле итеп тасвирланганнар? Бу яхшы сыйфатмы?

**4.** - Сез өйдә яраткан хайваннарыгыз яки кошларыгыз турында рәсем ясарга тиеш идегез, әйдәгез тикшереп карыйк.  **- (Балалар үзләренең рәсемнәре турында сөйлиләр).**

**Физкультминут**.

*Су буенда бакалар*

*Баталар да калкалар.*

*Уңга да бөгеләләр,*

*Сулга да бөгеләләр.*

*Алга да иеләләр,*

*Артка да иеләләр.*

*Ә аннары барысы бергә*

*Сикерешеп алалар.*

- Хуҗа турында нәрсә әйтә аласыз? Аның тапкырлыгы сезгә ошадымы?

-

**5. Дәреслектән Төлке белән Үрдәк диалогын табабыз. Рольләргә бүлеп уку.**

**6.**- Хәзер әсәрдән сурәтләү чаралары эзлибез. Без нинди сурәтләү чаралары белән таныш әле?

Чагыштырулар көлтәдәй койрыклы-59б **4 слайд**

көзге төсле матур, кыр төсле зур күл-58б

Эпитетлар сертотмас Үрдәк 56б

тәмле җиләк 57б

симез тычкан 57б

усал елан 57б

корыч балта 59б

усал бүре

**7** Табышмакларга җавап табу.

**8.** Дәрескә нәтиҗә ясау.

- Без бүген нәрсәгә өйрәндек? Үзебез өчен нинди яңалык алдык?

- Әйе, без дәресебезгә Керпе сүзләре белән нәтиҗә ясыйбыз**. 5слайд**

**9.** Өй эше бирү. Яраткан хайваныгыз турында хикәя төзергә.

Билгеләр кую.